cyanic-selkie/wikianc huggingface dataset:
ประวัติศาสตร์ฮังการี
ฮังการีในวิกฤตการณ์ผู้ลี้ภัยยุโรป (ค.ศ. 2015)
เมื่อวันที่ 14 กันยายน 2015 มีรายงานว่าตำรวจฮังการีได้ปิดกั้นเส้นทางจากเซอร์เบียและจัดการจุดเข้าออกประจำที่มีเจ้าหน้าที่ทหารและเฮลิคอปเตอร์อย่างเข้มงวด พวกเขาปิดผนึกพรมแดนด้วยลวดมีดโกนและกักขังผู้อพยพข้ามพรมแดนอย่างผิดกฎหมาย ด้วยการขู่ว่าจะถูกจับกุมและถูกตั้งข้อหาทางอาญา เมื่อวันที่ 15 กันยายน 2015 ฮังการีได้ปิดผนึกพรมแดนกับเซอร์เบีย ผู้อพยพหลายร้อยคนพังรั้วกั้นระหว่างฮังการีและเซอร์เบียสองครั้งในวันพุธที่ 16 กันยายน 2015 และโยนเศษคอนกรีตและขวดน้ำข้ามรั้ว ตำรวจฮังการีตอบโต้ด้วยแก๊สน้ำตาและปืนใหญ่น้ำที่จุดผ่านแดนโฮร์โกช 2 (Horgoš 2) โดยรัฐบาลเซอร์เบีย ณ กรุงเบลเกรดประท้วงการกระทำเหล่านี้ของประเทศฮังการี ผู้ลี้ภัยชาวอิรักวัย 20 ปีถูกตัดสินให้เนรเทศและถูกห้ามเข้าประเทศฮังการีเป็นเวลา 1 ปีรวมถึงค่าธรรมเนียมศาล 80 ยูโรตามกฎหมายใหม่ที่บังคับใช้เมื่อไม่กี่วันก่อน เมื่อวันที่ 18 กันยายน 2015 ประเทศฮังการีเริ่มสร้างรั้วอีกแห่งตามแนวชายแดนกับโครเอเชียซึ่งเป็นชาติสมาชิกสหภาพยุโรป แต่ไม่ได้เป็นส่วนหนึ่งของเขตเชงเก้น ภายในสองสัปดาห์ผู้ลี้ภัยหลายหมื่นคนข้ามจากโครเอเชียไปยังฮังการีซึ่งส่วนใหญ่ไปชายแดนออสเตรีย
เมื่อวันที่ 16 ตุลาคม 2015 ฮังการีประกาศว่าจะปิดพรมแดนสีเขียวกับโครเอเชียสำหรับผู้อพยพ และตั้งแต่วันที่ 17 ตุลาคมเป็นต้นไป ผู้อพยพหลายพันคนเปลี่ยนจุดหมายไปยังประเทศสโลวีเนียแทน และเมื่อวันที่ 9 มีนาคม 2016 ฮังการีได้ประกาศภาวะฉุกเฉินสำหรับทั้งประเทศและส่งทหาร 1,500 นายไปยังพรมแดนทางใต้ ในเดือนสิงหาคม 2016 ภาวะฉุกเฉินได้ขยายไปถึงเดือนมีนาคม 2018 ซึ่งเป็นสาเหตุหลักที่ทำให้นับตั้งแต่ ปลายปี ค.ศ. 2015 จวบจนปัจจุบัน ประเทศฮังการีไม่ได้ประสบกับปัญหาที่ตามมาจากวิกฤตการณ์ผู้ลี้ภัยยุโรปอีกเลย
ประเทศฮังการีและโรคโควิด-19 (ค.ศ. 2020−ปัจจุบัน)
ประเทศฮังการีเป็นอีกหนึ่งประเทศที่ได้รับผลกระทบจากโรคระบาดโควิด-19 (SARS-CoV-2) ในวิกฤตการณ์การระบาดทั่วของโควิด-19 โดยมีเคสแรกเมื่อวันที่ 4 มีนาคม ค.ศ. 2020 และวันที่ 18 มีนาคม ค.ศ. 2020 ได้มีการตรวจพบไวรัสโควิด-19 ในทุก ๆ เทศมณฑลของประเทศฮังการี จนถึงปัจจุบัน (วันที่ 2 กุมภาพันธุ์ ค.ศ. 2021) มีผู้ติดเชื้อแล้วกว่า 360,000 คน และเสียชีวิต 12,656 คน ซึ่งส่งผลกระทบทั้งต่อสุขภาพกาย สุขภาพจิต และสภาพเศรษฐกิจของประเทศฮังการีทั้งประเทศ
อาร์ชดัชเชสมาร์กาเรเทอ เคลเม็นทีเนอแห่งออสเตรีย
อาร์ชดัชเชสมาร์กาเรเทอ เคลเม็นทีเนอแห่งออสเตรีย (Her Imperial Highness Archduchess Margarethe Klementine of Austria) ประสูติเมื่อวันที่ 6 กรกฎาคม 2413 ณ ออสเตรีย-ฮังการี เป็นพระธิดาใน อาร์ชดยุกโยเซ็ฟ คาร์ลแห่งออสเตรีย และ เจ้าหญืงโคลไธลด์แห่งซัคเซิน-โคบวร์คและโกทา พระนางเป็นพระราชปนัดดาใน จักรพรรดิเลโอพ็อลท์ที่ 2 แห่งจักรวรรดิโรมันอันศักดิ์สิทธิ์ และ พระเจ้าหลุยส์-ฟีลิปที่ 1 แห่งฝรั่งเศส พระองค์ ทรงเสกสมรสกับ อัลแบร์ท เจ้าชายที่ 8 แห่งทวร์นและทัคซิส เมื่อวันที่ 15 กรกฎาคม 2433 พระนางรับพระราชทานพระอิสริยยศที่ เจ้าหญิงพระชายาแห่งทวร์นและทัคซิส มีพระบุตรดังนี้
วิรุฬห์ พื้นแสน
พลตำรวจเอก วิรุฬห์ พื้นแสน (15 เมษายน พ.ศ. 2480 -) อดีตผู้ช่วยอธิบดีกรมตำรวจ อดีตนายตำรวจราชองครักษ์พิเศษ และอดีตสมาชิกวุฒิสภา เป็นอดีตสมาชิกสภาผู้แทนราษฎร พรรคเพื่อไทย
ประวัติ
วิรุฬห์ พื้นแสน เกิดเมื่อวันที่ 15 เมษายน พ.ศ. 2480 ที่บ้านเลขที่ 11 หมู่ 4 บ้านท่าสะพาน ตำบลกุดน้ำใส อำเภอพนมไพร จังหวัดร้อยเอ็ด เป็นบุตรคนที่ 2 จากทั้งหมด 12 คน ของนายสุทธิ และนางตา พื้นแสน (อาชีพครูประชาบาลในโรงเรียนประจำตำบลกุดน้ำใส) จบการศึกษาจากโรงเรียนร้อยเอ็ดวิทยาลัย และระดับปริญญาตรี ด้านรัฐประศาสนศาสตร์ จากโรงเรียนนายร้อยตำรวจ รุ่นที่ 12
วิรุฬห์ พื้นแสน สมรสกับนางเบญจา พื้นแสน (สกุลเดิม รัชตวัฒน์) มีบุตร 2 คน คือ นาวาอากาศตรี จิรัฐติ์ พื้นแสน และนายณัฐพงศ์ พื้นแสน
การทำงาน
วิรุฬห์ พื้นแสน เข้ารับราชการตำรวจจนกระทั่งเกษียณอายุราชการในตำแหน่ง ผู้ช่วยอธิบดีกรมตำรวจ เคยได้รับเลือกตั้งเป็นสมาชิกวุฒิสภา จังหวัดเชียงราย ในระหว่างปี พ.ศ. 2543 - 2549
ต่อจากนั้นจึงได้เข้าร่วมงานการเมืองกับพรรคพลังประชาชน และได้รับเลือกตั้งเป็นสมาชิกสภาผู้แทนราษฎร แบบสัดส่วน ในปี พ.ศ. 2550 ต่อมาได้รับเลือกตั้งในระบบบัญชีรายชื่อ พ.ศ. 2554 และได้รับแต่งตั้งเป็นประธานคณะกรรมาธิการกฎหมาย การยุติธรรมและสิทธิมนุษยชน สภาผู้แทนราษฎร
ยงยุทธ ติยะไพรัช
ยงยุทธ ติยะไพรัช (เกิด 3 เมษายน พ.ศ. 2504) เป็นอดีตนักการเมืองชาวไทย และอดีตประธานรัฐสภา และอดีตประธานสภาผู้แทนราษฎร รองหัวหน้าพรรคพลังประชาชน อดีตโฆษกประจำสำนักนายกรัฐมนตรี อดีตเลขาธิการนายกรัฐมนตรี อดีตรัฐมนตรีว่าการกระทรวงทรัพยากรธรรมชาติและสิ่งแวดล้อม สมัยรัฐบาล ดร.ทักษิณ ชินวัตร และอดีตสมาชิกสภาผู้แทนราษฎรจังหวัดเชียงราย
ที่มาฉายา "ยุทธ ตู้เย็น": กรณีปิดล้อมบ้านตา-ยาย บ้านศตะกูรมะ
ยงยุทธ ได้รับฉายาจากสื่อมวลชนว่า ยุทธ ตู้เย็น จากกรณีของครอบครัวศตะกูรมะ เมื่อ พ.ศ. 2547 ในปฏิบัติการสนองนโยบายทำสงครามกับยาเสพติดของรัฐบาล ทักษิณ เมื่อเวลา 03.00 น. ของวันที่ 7 กรกฎาคม พ.ศ. 2547 ตำรวจคอมมานโด นำโดย พล.ต.ต.โกสินทร์ หินเธาว์ ผู้บังคับการกองปราบปราม ในขณะนั้นนำกำลังเข้าปิดล้อมบ้านของนายนิสสัย ศตะกูรมะ อายุ 70 ปี และนางอุดม ศตะกูรมะ อายุ 67 ปี ที่ตำบลเชียงรากน้อย อำเภอบางไทร พระนครศรีอยุธยา และเปิดฉากยิงถล่ม โดยได้ข้อมูลจากนายยงยุทธ ซึ่งขณะนั้นดำรงตำแหน่งเลขาธิการนายกรัฐมนตรี ว่าบ้านหลังนี้เป็นแหล่งผลิตและค้ายาบ้า โดยนายยงยุทธ ได้ข้อมูลจากตู้ ปณ.ร้องทุกข์นายกรัฐมนตรี
ภายหลังเหตุการณ์ เจ้าหน้าที่ตำรวจเข้าตรวจค้น และไม่พบสิ่งผิดกฎหมายใดๆ แต่สภาพบ้านเสียหายอย่างหนัก โดยเฉพาะตู้เย็นซึ่งตั้งอยู่ภายในบ้าน มีรูกระสุนกว่า 50 นัด นิสสัยและอุดม ศตะกูรมะ ซึ่งอยู่บนบ้านเพียงสองคนในวันนั้นถูกคุมตัวโดยเจ้าหน้าที่ใช้ปืนเอ็ม 16 จ่อศีรษะนานหลายชั่วโมง จนถึงเช้าทางการตำรวจแถลงในภายหลังว่า ได้รับข้อมูลที่ผิดพลาด และยินดีที่จะชดใช้ค่าเสียหายให้ทั้งหมด โดยนำตู้เย็นใบนั้นกลับไปด้วย อ้างว่าจะซื้อให้ใหม่ ต่อมาทางครอบครัวศตะกูรมะติดต่อขอคืน เพื่อนำมาเก็บไว้เป็นที่ระลึก
ในระหว่างการสืบพยานหลังจากเกิดเหตุตำรวจบุกถล่มบ้านไม่นาน ในวันต่อมาบุตรชายคนสุดท้องของนายนิสสัย และนางอุดม ซึ่งต้องคดีอาญา และถูกคุมขังอยู่ที่เรือนจำพิเศษกรุงเทพ เพิ่งได้รับพระราชทานอภัยโทษ และกำลังจะได้รับการปล่อยตัวกลับ”เสียชีวิตปริศนาในห้องขัง” แพทย์ระบุสาเหตุการตายว่า “ระบบหายใจไหลเวียนโลหิตล้มเหลวจากพยาธิสภาพปอด และตับ” รายงานผลการตรวจโดยห้องปฏิบัติการระบุว่า พบสตริกนิน (Strychnine) ในกระเพาะอาหาร ต่อมาสถาบันนิติเวชวิทยา สำนักงานตำรวจแห่งชาติ แถลงว่าเกิดความผิดพลาดในการพิมพ์ผลการตรวจ โดยเจ้าหน้าที่ธุรการพิมพ์ตกคำว่า “ไม่” ในรายงาน และนายแพทย์ผู้ตรวจก็เซ็นรับรองไปโดยไม่ได้ตรวจสอบให้ละเอียด
ภายหลังเหตุการณ์นี้นางอุดม ศตะกูรมะ จึงได้ถอนคำร้องนายยงยุทธ ติยะไพรัชและพวกต่อศาลอาญา พระนครศรีอยุธยา จากกรณีดังกล่าว เป็นเหตุให้สื่อมวลชนฝ่ายตรงข้าม ตั้งฉายาให้ยงยุทธว่า "ยุทธ ตู้เย็น"
ข้อกล่าวหาจัดตั้งมวลชน ปะทะกับกลุ่มผู้ชุมนุม
มีกรณีกล่าวหายงยุทธว่า เป็นผู้อยู่เบื้องหลัง การจัดตั้งลูกจ้างของกรมป่าไม้ ให้มาปะทะกับกลุ่มผู้ชุมนุมพันธมิตรประชาชนเพื่อประชาธิปไตย เมื่อวันที่ 4 กุมภาพันธ์ พ.ศ. 2549 ต่อมาเมื่อเกิดรัฐประหารเมื่อวันที่ 19 กันยายน พ.ศ. 2549 คณะรัฐประหารออกคำสั่งเรียก ให้ยงยุทธและเนวิน ชิดชอบ ไปรายงานตัว
การทุจริตเลือกตั้งในฐานะกรรมการบริหารพรรค: เหตุยุบพรรคพลังประชาชน
เมื่อวันที่ 21 มกราคม พ.ศ. 2551 ที่ประชุมสภาผู้แทนราษฎร ลงมติเห็นชอบให้ยงยุทธเป็นประธานสภาผู้แทนราษฎร, สมศักดิ์ เกียรติสุรนนท์ เป็นรองประธานฯ คนที่ 1 และ พันเอก อภิวันท์ วิริยะชัย เป็นรองประธานฯ คนที่ 2 โดยมี พลเอก สุรยุทธ์ จุลานนท์ นายกรัฐมนตรี เป็นผู้ลงนามรับสนองพระบรมราชโองการ
แต่ในวันที่ 26 กุมภาพันธ์ ปีเดียวกัน ที่ประชุมคณะกรรมการการเลือกตั้ง (กกต.) ส่วนกลาง 5 คน ลงมติให้ใบแดงแก่ยงยุทธ ด้วยคะแนนเสียง 3:1 (อีกหนึ่งเสียงที่หายไปคือสดศรี สัตยธรรม ซึ่งงดออกเสียง) เนื่องจากเรื่องร้องเรียน การทุจริตเลือกตั้ง ที่จังหวัดเชียงราย ในการเลือกตั้งเมื่อวันที่ 23 ธันวาคม พ.ศ. 2550 หลังจากนั้น ยงยุทธก็แถลงข่าวลาออกจากตำแหน่งอย่างเป็นทางการ โดยมีผลตั้งแต่วันที่ 30 เมษายน พ.ศ. 2551
หลังจากเหตุการณ์ดังกล่าว ศาลฎีกาผู้วินิจฉัยชี้ขาดการทุจริต ส.ส. มีคำวินิจฉัยว่านายยงยุทธ กระทำผิดฝ่าฝืนพรป.เลือกตั้ง มาตรา 53 ทำให้การเลือกตั้งส.ส.เชียงรายไม่สุจริต เที่ยงธรรม ศาลรัฐธรรมนูญจึงเห็นว่าการที่นายยงยุทธ เป็นกรรมการบริหารพรรค มีบทบาทสำคัญในพรรค ได้รับยกย่องเป็นรองหัวหน้าและประธานสภา มีหน้าที่ต้องควบคุมดูแลส.ส. แต่กลับกระทำความผิดเสียเอง คุกคามระบอบประชาธิปไตย มีเหตุสมควรให้ยุบพรรคพลังประชาชนเพื่อเป็นมาตรฐานพฤติกรรมที่ดีงาม ไม่ให้กระทำความผิดขึ้นอีก ศาลรัฐธรรมนูญจึงมีมติเอกฉันท์ให้ยุบพรรคพลังประชาชนตาม พรป.เลือกตั้ง และให้เพิกถอนสิทธิ์เลือกเป็นเวลา 5 ปี ตามมาตรา 68 วรรค 4 และมาตรา 237 วรรค 2
กรณีเป็นผู้ต้องหาคดีทุจริตเลือกตั้งนายกอบจ.เชียงราย
ในการเลือกตั้งนายกอบจ.ปี 2557 นางบุศริณธญ์ (ติยะไพรัชน์) วรพัฒนานันน์ พี่สาวยงยุทธ ติยะไพรัช ได้รับเลือกตั้งเป็นนายกองค์การบริหารส่วนจังหวัดเชียงราย อย่างไรก็ตามที่ประชุมกกต.ได้มีมติให้ใบเหลือง จากกรณีถูกร้องเรียนว่า นายวีระเดช สมวรรณ นายอำเภอเมืองเชียงราย ได้ใช้อำนาจหน้าที่ราชการเพื่อช่วยเหลือผู้สมัคร โดยได้ประสานให้ผู้นำท้องถิ่นและฝ่ายปกครองในพื้นที่มาประชุมกัน และให้นายยงยุทธ ติยะไพรัช ในฐานะน้องชายเข้ามาในที่ประชุมและพูดหาเสียงให้แก่นางบุศริณธญ์ สอบถามเจ้าหน้าที่ฝ่ายปกครองถึงคะแนนนิยมของนางบุศริณธญ์ในลักษณะเหมือนเป็นการบังคับ ขืนใจให้บุคคลที่ถูกซักถามเกิดความเกรงกลัว กกต.เห็นว่ามีความผิดโดยเจ้าหน้าที่ของรัฐใช้ตำแหน่งหน้าที่กระทำการใดๆ เป็นคุณหรือเป็นโทษแก่ผู้สมัคร จึงสั่งให้มีการเลือกตั้งใหม่ และดำเนินคดีอาญาแก่นายยงยุทธ และนายวีระเดช
ภายหลังศาลอุทธรณ์ภาคมีคำพิพากษายืนตามมติกกต.
ไก่เบตง
ไก่เบตง (ภาษาจีน:廣西雞) เป็นไก่พันธุ์เนื้อพื้นเมืองที่นำพันธุ์มาจากประเทศจีนที่เรียกว่าไก่กวางไส ซึ่งเป็นไก่ที่มีต้นกำเนิดมาจากไก่พันธุ์แลนซาน ไก่เบตงถือว่าเป็นไก่ที่สร้างชื่อเสียงให้กับอำเภอเบตง จังหวัดยะลา
ลักษณะ
ไก่เบตงจะมีลักษณะที่สำคัญแยกตามเพศพอที่สังเกตได้ดังนี้
ตัวผู้
ลักษณะไก่ตัวผู้จะมีสีเหลืองอ่อน ๆ ตรงปากพร้อมกับมีจะงอยปากงุ้มที่แข็งแรงมาก ตรงส่วนหัวจะกว้างและมีขนสีเหลืองทองที่ค่อย ๆ จางไปทีละน้อยจนถึงลำตัวคล้ายสร้อยคอ มีดวงตานูนใสแจ๋วและก็มีหงอนสีดำเป็นจักร ๆ ไร้ตุ้มหู    ตรงส่วนลำคอจะตั้งตรงมีลักษณะที่แข็งแรง  ตรงส่วนปีกทั้งสองข้างนั้นสั้นแต่ว่าแข็งแรงมากพอสมควรและก็มีสีเหลือง บางทีอาจจะมีเส้นขนดำ ๆ 1-2 เส้นตรงแกนของขนด้วย อกกว้างแบบไก่พันธุ์เนื้อทั่วไปที่ควรจะเป็น ขนตรงบริเวณหน้าอกและ บริเวณใต้ปีกมีสีเหลืองบาง ๆ ส่วนหลังกว้างเป็นแผ่น ๆ ที่ขนานกับพื้น ขนหางบางนุ่มแต่ว่า มีหางไขสั้น ๆ อยู่ 1 เส้น  ส่วนก้นนั้นเป็นรูปตัดอย่างชัดเจนมาก  ลำขาใหญ่นั้นมีสีเหลืองกลมและแข็งแรงเหมาะกับลำตัวพอดี มีขนสีเหลืองปกคลุมตรงขาบาง ๆผิวหนังมีสีแดงระเรื่อเพราะไม่ค่อยจะมีขนเท่าไหร่แต่ถ้าเป็นไก่ตอนจะมีขนดกกว่านี้เยอะ    ตรงส่วนหน้าขานั้นจะมีเกล็ดวางแถวแนวเป็นระเบียบสีเหลืองนิ้วเท้าเหยียดตรงแข็งแรงอีกทั้งมีเล็บสีขาวอมเหลือง
ชั่วฟ้าดินสลาย
ชั่วฟ้าดินสลาย เป็นภาพยนตร์ไทยที่ออกฉายในปี พ.ศ. 2498 สร้างจากนวนิยายขนาดสั้นเรื่อง ชั่วฟ้าดินสลาย บทประพันธ์ของมาลัย ชูพินิจ (เรียมเอง) ที่ตีพิมพ์ในหนังสือนิกรฉบับวันอาทิตย์เมื่อปี พ.ศ. 2486 ต่อมาจึงได้รับการแก้ไขและขยายเป็นนวนิยายขนาดเล็กในปี พ.ศ. 2494 จัดพิมพ์โดยสำนักงานพิทยาคม และเคยสร้างเป็นละครเวทีโดยคณะศิวารมย์
ภาพยนตร์ชั่วฟ้าดินสลาย ฉบับ พ.ศ. 2498 สร้างโดยบริษัทหนุมานภาพยนตร์ กำกับการแสดงโดยครูมารุต โดยมีรัตน์ เปสตันยี เป็นผู้อำนวยการสร้าง และกำกับภาพ บันทึกเสียงโดย ปง อัศวินิกุล ถ่ายทำในระบบ 35 มม. สีอีสต์แมนและบันทึกเสียงขณะถ่ายทำ
ภาพยนตร์เรื่องนี้มีเพลงประกอบที่มีความไพเราะมาก คือเพลง ชั่วฟ้าดินสลาย ประพันธ์คำร้องโดย ครูมารุต ผู้กำกับภาพยนตร์ ทำนองโดย แมนรัตน์ ศรีกรานนท์ ขับร้องโดย พูลศรี เจริญพงษ์ ได้รับรางวัลแผ่นเสียงเงินพระราชทาน
เรื่องย่อ
ชั่วฟ้าดินสลายเป็นโศกนาฏกรรมรักของชายหนุ่ม-หญิงสาวคู่หนึ่ง ที่เชื่อกันว่าจะรักกันตราบชั่วฟ้าดินสลาย
พะโป้ออกปากยกยุพดีให้แก่ส่างหม่อง มีข้อแม้ว่า ถ้าพวกเอ็งอยากจะอยู่ด้วยกันทั้งวันทั้งคืน อยากอยู่ด้วยกันชั่วฟ้าดินสลาย ข้าก็จักให้พวกเอ็งได้สมมาตรปรารถนา จับทั้งคู่ล่ามโซ่คล้องแขนไว้ด้วยกันตลอดเวลา
เมื่อทั้งสองต้องมาอยู่ด้วยกันทั้งวันทั้งคืน รักที่หวานชื่นก็ขมขื่น ยุพดีเล่นเปียโนและร้องเพลง ชั่วฟ้าดินสลาย ให้ส่างหม่องฟังด้วยอารมณ์โรแมนติค ถึงความรักที่ไร้สถานะ ไร้กาลเวลา ยั่งยืนชั่วฟ้าดินสลายเหมือนอย่างในเพลง ฝ่ายส่างหม่อง ถูกบังคับให้อยู่แต่ในบ้าน โดยไม่ได้ออกไปทำงาน เขาก็หมดความอดทน สิ้นรัก เมื่อนายห้างพะโป้เสนอทางออกให้ด้วยความตาย เสนอให้ส่างหม่องและยุพดีใช้ลูกปืนเป็นกุญแจไขไปสู่อิสรภาพของทั้งสองคน ส่างหม่องก็ยอมรับทางเลือกนั้น
ประวัติการสร้าง
ภาพยนตร์ชั่วฟ้าดินสลายฉบับ พ.ศ. 2498 นี้เป็นการสร้างครั้งที่สอง โดยก่อนหน้านี้ในปี พ.ศ. 2496 เคยมีการสร้างเป็นภาพยนตร์สี 16 ม.ม. มาแล้ว อำนวยการสร้างโดย หม่อมราชวงศ์ทันพงศ์ กฤดากร เขียนบทโดย ประหยัด ศ. นาคะนาท และประมูล อุณหธูป กำกับการแสดงโดย หม่อมหลวงต้อย ชุมสาย กำกับภาพโดย ระบิล บุนนาค ภาพยนตร์ฉบับนี้ไม่ได้ออกฉาย เนื่องจากความผิดพลาดในการล้างฟิล์ม ทำให้ฟิล์มภาพยนตร์เสียหายทั้งหมด
เพลง ชั่วฟ้าดินสลาย
ภาพยนตร์เรื่องนี้มีเพลงประกอบ ชื่อ ชั่วฟ้าดินสลาย ประพันธ์คำร้องโดย ครูมารุต ผู้กำกับภาพยนตร์ ทำนองโดย แมนรัตน์ ศรีกรานนท์ ขับร้องโดย พูลศรี เจริญพงษ์ ได้รับรางวัลแผ่นเสียงเงินพระราชทาน หลังจากนั้นมีผู้นำเพลงนี้ไปบันทึกเสียงอีกนับครั้งไม่ถ้วน อาทิ สวลี ผกาพันธ์, ธานินทร์ อินทรเทพ, ดนุพล แก้วกาญจน์, กิตติคุณ เชียรสงค์, ศรีไศล สุชาติวุฒิ, ธงไชย แมคอินไตย์, ศรัณย่า ส่งเสริมสวัสดิ์, สุเมธแอนด์เดอะปั๋ง, อรวี สัจจานนท์, อรวรรณ เย็นพูนสุข, เจนนิเฟอร์ คิ้ม เป็นต้น
รางวัล
ภาพยนตร์เรื่องนี้ได้รับ 3 รางวัลสำเภาทอง ในพิธีมอบรางวัลตุ๊กตาทอง ครั้งที่ 1 ประจำปี พ.ศ. 2500 เมื่อวันที่ 3 สิงหาคม พ.ศ. 2500 ในสาขาบทประพันธ์ยอดเยี่ยม บันทึกเสียงยอดเยี่ยม และถ่ายภาพยอดเยี่ยม ประเภทฟิล์ม 35 มม.
การดัดแปลง
ในยุคต่อมา ชั่วฟ้าดินสลายยังได้ถูกนำมาสร้างเป็นภาพยนตร์อีก 2 ครั้งในปี พ.ศ. 2523 และ พ.ศ. 2553 โดยฉบับปี พ.ศ. 2523 นั้น สร้างโดยจีพีโปรดักชั่น โดยมีชาลี อินทรวิจิตรเป็นผู้กำกับการแสดง อำนวยการสร้างโดย โอภาส รางชัยกุล
ส่วนชั่วฟ้าดินสลายฉบับปี พ.ศ. 2553 สร้างโดย สหมงคลฟิล์ม อินเตอร์เนชั่นแนล เป็นผลงานการกำกับการแสดงของ หม่อมหลวงพันธุ์เทวนพ เทวกุล เข้าฉายเมื่อ 16 กันยายน พ.ศ. 2553 นำแสดงโดย อนันดา เอเวอร์ริ่งแฮม และเฌอมาลย์ บุณยศักดิ์
ในช่วงปี พ.ศ. 2537 สเตอร์ลิ่งท์ ซิลลิฟานท์ นักเขียนบทมือรางวัลจากฮอลลีวู้ด ร่วมมือกับ หม่อมเจ้าชาตรีเฉลิม ยุคล จะนำชั่วฟ้าดินสลายมาสร้างเป็นภาพยนตร์ฮอลลีวู้ดในชื่อ Forever แต่ซิลลิฟานท์ได้เสียชีวิตก่อนทำให้โครงการต้องล้มเลิกไป
และยังได้มีการนำเอาเรื่องชั่วฟ้าดินสลายมาสร้างเป็นละครโทรทัศน์อีก 2 ครั้งในปี พ.ศ. 2526 และ พ.ศ. 2533
แฟนซับ
แฟนซับ (fansub ย่อมาจาก fan-subtitled) เป็นรูปแบบหนึ่งของภาพยนตร์ การ์ตูน หรือละครจากต่างประเทศ ที่นำมาแปลเป็นภาษาอื่นและขึ้นเป็นคำบรรยายโดยแฟนการ์ตูน ในบางประเทศ
มหาวิทยาลัยโตไก
มหาวิทยาลัยโตไก (東海大学 (Tōkai Daigaku)) เป็นมหาวิทยาลัยเอกชนตั้งอยู่ที่ โตเกียว, ญี่ปุ่นก่อตั้งโดย ดร. ชิเงโยชิ มัตสึมาเอะในปี พ.ศ.2485 โดยเริ่มแรกใช้ชื่อว่า สถาบันวิทยาศาสตร์การบิน ซึ่งต่อมาได้เปลี่ยนมาเป็นมหาวิทยาลัยโตไก ชิซุโอะกะ, ญี่ปุ่น ในปี พ.ศ.2486. ในปี พ.ศ.2551 มหาวิทยาลัยโตไก, มหาวิทยาลัยโตไกคิวชู, และ มหาวิทยาลัยโตไกฮอกไกโด ได้มารวมกันเป็น มหาวิทยาลัยโตไก.
มหาวิทยาลัยโตไก เป็นหนึ่งในสถาบันการศึกษาและวิจัยขนาดใหญ่ในญี่ปุ่น. ปัจจุบัน,มหาวิทยาลัยโตไก มีทั้งหมด 8วิทยาเขต ใน Sapporo (Hokkaido), Takanawa (Tokyo), Yoyogi (Tokyo), Shonan (Kanagawa), Isehara (Kanagawa), Shimizu (Shizuoka), Kumamoto (Kumamoto), and Aso (Kumamoto), เปิดการเรียนการสอนทั้งหมด 21คณะ แบ่งออกเป็น 80ภาควิชา.และหลักสูตรบัณฑิตศึกษา 21หลักสูตร. ปัจจุบันมีนักศึกษาจำนวนทั้งสิ้น 30,000คน รวมนักศึกษาต่างชาติ 700คน.
คณะอักษรศาสตร์
วัฒนธรรมศึกษา
วัฒนธรรมเอเซีย
วัฒนธรรมยุโรป
วัฒนธรรมอเมริกัน
วัฒนธรรมสแกนดิเนเวียร์
วรรณคดีญี่ปุ่น
การเขียน
ภาษาอังกฤษ
สื่อศึกษา
จิตวิทยาและสังคมวิทยา
คณะรัฐศาสตร์และเศรษรฐศาสตร์
รัฐศาสตร์
เศรษฐศาสตร์
บริหารธุรกิจ
คณะนิติศาสตร์
นิติศาสตร์
คณะมนุษย์ศาสตร์และวัฒนธรรม
พัฒนาการมนุษย์
ศิลปศาสตร์
นานาชาติศึกษา
คณะพลศึกษา
พลศึกษา
การแข่งขันกีฬา
จูโดและเคนโด
กีฬาและนันทนาการ
การจัดการกีฬาและสันทนาการ
คณะวิทยาศาสตร์
คณิตศาสตร์
คณิตศาสตร์ประยุกต์
ฟิสิกส์
เคมี
คณะเทคโนโลยีสารสนเทศ
มนุษย์และเทคโนโลยีสารสนเทศ
วิศวกรรมคอมพิวเตอร์ประยุกต์
คณะวิศวกรรมศาสตร์
ชีววิทยาประยุกต์
เคมีประยุกต์
เทคโนโลยีแสงและภาพ
วิศวกรรมนิวเคลียร์
วิศวกรรมไฟฟ้าและอิเล็กทรอนิค
วัสดุศาสตร์
สถาปัตยกรรมศาสตร์
วิศกรรมโยธา
วิศวกรรมความเที่ยงตรง
วิศวกรรมเครื่องกล
วิศวกรรมเครื่องต้นกำลัง
วิศวกรรมการบินและอวกาศ
วิศวกรรมเครื่องมือแพทย์
คณะการท่องเที่ยว
การท่องเที่ยว
คณะวิศวกรรมสารสนเทศและโทรคมนาคม
เทคโนโลยีสื่อและสารสนเทศ
เทคโนโลยีระบบฝังตัว
วิศวกรรมการจัดการระบบ
วิศวกรรมเครือข่าย
คณะสมุทรศาสตร์และเทคโนโลยี
วัฒนธรรมทางทะเล
สิ่งแวดล้อม
สมุทรศาสตร์และธรณีวิทยา
การประมง
ชีววิทยาประยุกต์
ชีววิทยาทางทะเล
วิศวกรรมสมุทรศาสตร์
วิศวกรรมโยธาสมุทรศาสตร์
ทรัพยากรแร่ทางทะเล
วิทยาศาสตร์การประมง
ระบบนำทาง
คณะแพทย์ศาสตร์
แพทย์ศาสตร์
คณะวิทยาศาสตร์และสุขภาพ
การพยาบาล
สังคมสงเคราะห์
คณะธุรกิจศึกษา
การจัดการ
คณะบริหารธุรกิจ
บริหารธุรกิจ
การจัดการท่องเที่ยว
คณะวิศวกรรมอุตสาหการ
วิศวกรรมสิ่งแวดล้อม
วิศวกรรมระบบอัจฉริยะและอิเล็กทรอนิค
คณะวิศวกรรมอุตสาหการและสวัสดิการ
วิศวกรรมการผลิต
วิศวกรรมโยธาและสถาปัตยกรรม
คณะเกษตรศาสตร์
เกษตรศาสตร์
คณะความสัมพันธ์ทางวัฒนธรรมนานาชาติ
ความสัมพันธ์ทางวัฒนธรรมนานาชาติ
คณะชีววิทยาและวิศวกรรม
คณะชีววิทยาและวิศวกรรม
คณะวิศวกรรมชีวเวช
วิศวกรรมชีวเวช
Other Courses
หลักสูตรภาษาญี่ปุ่นสำหรับชาวต่างชาติ http://www.u-tokaiasean.com/international/twining/index.html
ทอม เวตส์
โทมัส อแลน " ทอม" เวทส์ (เกิด วันที่ 7 ธันวาคม ปี ค.ศ. 1949)  เป็นนักร้อง,นักแต่งเพลง และนักแสดง      เวทส์มีเสียงที่เป็นเอกลักษณ์ นักวิจารณ์เพลง(แดเนียล  ดวร์ชโฮลส์)ได้บรรยายถึงเสียงของเขา" ราวกับว่ามันถูกแช่อยู่ในถังเหล้าเบอร์เบิลที่ถูกทิ้งไว้สองสามเดือนในห้องรมควัน ซ้ำยังถูกรถทับหลังจากมันถูกนำออกมาข้างนอก"   ด้วยเสียงแหบคำรามที่เป็นเอกลักษณ์ของเขา กับการผสมผสานของเพลงร๊อคยุคเริ่มต้น อาทิเช่น  เพลงบลู, แจ๊ส และสไตล์เพลงแบบ วาวเดอวิลล์ และการทดลองของเขาที่มีแนวโน้มจะเป็นไปทางเพลงอินดัสเตรียลได้สร้างสไตล์เพลงที่แตกต่างและเป็นเอกลักษณ์เฉพาะของเขา เวทส์เคยเป็นนักแต่งเพลงประกอบภาพยนตร์ และละครเพลง นอกจากนั้น เขายังเคยแสดงเป็นตัวประกอบในภาพยนตร์หลายๆเรื่อง อาทิเช่น  Paradise Alley, Bram stoker's Dracula และในปี 1986 เขาได้ร่วมแสดงหนังเรื่อง Down by Law   เวทส์ได้ถูกเสนอชื่อชิงรางวัลอคาเดมีอวอร์ดจากเพลงประกอบหนังในเรื่อง  One from the Heart
เวทส์ใช้ชีวิตอยู่ใน โซโนม่าคันทรี่ แคลิฟอร์เนีย  กับภรรยาของเขา Kathleen Brennan  และลูกสามคน
ที่มาและการเริ่มต้นทางดนตรี
เวทส์เกิดที่โรงพยาบาล พาร์ค อเวนิว ใน โพโมนา แคลิฟอร์เนีย เขาเป็นลูกชายของ อัลมา เฟิร์น แม็คเมอร์เรย์ และเจสซี แฟรงค์ เวทส์ ทั้งสองมีอาชีพเป็นครูโรงเรียนประถม พ่อของเวทส์มีเชื้อสายสก๊อต-ไอริช และแม่ของเขาจากนอร์เวย์  หลังจากพ่อแม่ของเวทส์หย่ากันในปี ค.ศ.1960 เขาได้อาศัยอยู่กับมารดาในเมือง วิทเทียร์ หลังจากนั้นได้ย้ายไปอยู่เมือง แนชันแนลซิตี้ ในซานดิเอโก้ ไกล้กับพรมแดนเม็กซิโก  เวทส์เรียนรู้ที่จะเล่นเปียโนด้วยตัวของเขาเองโดยใช้เปียโนของเพื่อนบ้าน เขามีโอกาสได้ไปที่ยวแม็กซิโกกับพ่อผู้ซึ่งเป็นครูสอนภาษาสเปนอยู่เป็นประจำ  เวทส์กล่าวไว้ว่าเขาได้ค้นพบความรักในดนตรีระหว่างการท่องเที่ยวของเขากับพ่อ ผ่านเพลงบาลาดส์แม็กซิกัน "มันน่าจะเป็นเพลง รานเชรา  จากวิทยุรถยนต์กับพ่อของฉัน"
ในปี ค.ศ.1965 ระหว่างที่เวทส์เข้าเรียนที่โรงเรียน มัธยมฮิลทอป ชูลาวิสต้า แคลิฟอร์เนีย เขาอยู่ในวงเดอซีสเต็ม  ที่เล่นเพลงอาร์แอนด์บีและโซล์  เวทส์ได้เริ่มงานพาร์ทไทม์ของเขาที่ นโปเลียนพิซซ่าเฮาส์ ใน แนชันแนลซิตตี้ (จากประสพการณ์นี้เขาได้นำมาแต่งเพลง "i Can't wait to get off work(And See My Baby on Montgomery Avenue)" เนื้อเพลงจากเพลง   Small Change และ  "The Ghosts of Saturday Night ( After Hours at Napoleone's Pizza House)" จากเพลง The Heart of Saturday Night    เวทส์ยอมรับในภายหลังว่าเขาไม่ใช่แฟนเพลงของยุคหกศูนย์  เขากล่าวว่า "ผมไม่ได้ตื่นเต้นไปกับวงบลูเชียร์ ผมเลยหาอย่างอื่นฟังถึงแม้ว่ามันจะเป็น  บิง ครอสบี้ ก็ตาม"  ห้าปีต่อมา เวทส์ทำงานเป็นพนักงานเปิดประตูที่  เดอะแฮริเทจไนท์คลับ ในเมือง ซานดิเอโก ที่ที่ศิลปินทุกๆแนวเพลง มาเปิดการแสดง และที่นี่ ก็ยังเป็นที่ที่เวทส์เปิดคอนเสิร์ต ที่คนดูต้องจ่ายค่าเข้าเป็นครั้งแรก (ค่าจ้างหกดอลล่า)  เขาได้กลายเป็นแฟนเพลงของ บอบ ดีแลน ,ลอร์ดบักเลย์ ,แจ็ค แครูแอ็ก, หลุยส์ อาร์มสตรอง,ฮาวลิน โวล์ฟ และชาร์ลี บูคอฟสกี้ เวทส์ได้เริ่มต้นพัฒนาสไตล์เพลงที่แปลกประหลาดของเขา
ทุกปา
ทุกปา (ཐུག་པ) เป็นก๋วยเตี๋ยวน้ำแบบทิเบต ปกติใส่เนื้อสัตว์ เป็นที่นิยมในทิเบต ภูฏาน เนปาล สิกขิม ลาดัก อรุณาจัลประเทศและส่วนอื่นๆของอินเดีย ทุกปามีหลายแบบได้แก่
คู่กรด-เบส
ตามทฤษฎีของโยฮันน์ นิโคเลาส์ เบรินสเตดและทอมัส มาร์ติน ลาวรี หรือทฤษฎีกรด-เบสของเบรินสเตด-ลาวรี (Brønsted-Lowry) ที่ระบุไว้ว่าคู่กรด-เบส (Conjugate acid-base pair) คือสารประกอบสองตัว โดยตัวหนึ่งทำหน้าที่เป็นกรดในปฏิกิริยาไปข้างหน้า กับสารที่ทำหน้าที่เป็นเบสในปฏิกิริยาย้อนกลับ หรือในทางกลับกัน โดยสารที่เป็นคู่กรด-เบสกันจะมีจำนวนโปรตอนต่างกันอยู่ 1 โปรตอน และสารที่เป็นคู่กรดจะมีโปรตอน (H+) มากกว่าสารที่เป็นคู่เบส
คำพิพากษา (แก้ความกำกวม)
คำพิพากษา (judgment) อาจหมายถึง
ไก่ดำ
ไก่ดำ คือไก่พื้นเมืองที่มีต้นกำเนิดมาจากมองโกเลียส่วนนอก มีรูปร่างสวยงาม มีลักษณะแบบเดียวกับไก่ทั่วไปทุกอย่างเพียงแต่ว่ามีสีดำทั่วทั้งตัวเท่านั้น  นั้นคือ หนังสีดำ เนื้อสีดำ กระดูกสีดำ และก็เครื่องในสีดำ ไก่ดำที่เลี้ยงในเมืองไทยเป็นไก่ดำเลือดผสมเนื่องจากเลี้ยงมานานจึงทำให้ผสมข้ามสายพันธุ์มาเรื่อย ๆ จึงทำให้มีไก่ดำที่มีความหลากหลายทางสายพันธุ์อยู่เรื่อย ๆ แต่ลักษณะไก่ดำพันธุ์แท้นั้นจะต้องมีเนื้อสีดำ หนังสีดำ โดยเฉพาะทั้งแปดอย่างนั้นคือ  ปาก ลิ้น หน้า หงอน เล็บ แข้ง ขา และกระดูกนั้นจะต้องดำสนิท  แต่ว่าไก่ดำนั้นขนไม่มีความจำเป็นต้องมีสีดำเพียงอย่างเดียวด้วยก็ได้
อาหารสิกขิม
อาหารสิกขิมเป็นอาหารประจำรัฐสิกขิม ได้รับอิทธิพลจากอาหารทิเบต มีข้าวเป็นส่วนผสมหลัก
รายชื่อคณะ วิทยาลัย และสำนักวิชาเภสัชศาสตร์ในประเทศไทย
รายชื่อสถาบันอุดมศึกษาในประเทศไทย ที่เปิดสอนวิชาเภสัชศาสตร์ เป็นวิทยาศาสตร์แขนงหนึ่งว่าด้วยกระบวนการต่าง ๆ เกี่ยวกับเรื่องยาบำบัด บรรเทา หรือป้องกันโรค ปัจจุบัน สภาเภสัชกรรมให้การรับรองหลักสูตรทั้งสิ้น 19 สถาบัน ดังนี้
พระเจ้าไท่เกิง
พระเจ้าไท่เกิง  เป็นกษัตริย์รัชกาลที่ 6 แห่งราชวงศ์ซางในประวัติศาสตร์จีน ทรงครองราชย์ระหว่าง 1609 ปีก่อนคริสตกาล - 	1584 ปีก่อนคริสตกาล ปีรัชกาล 25 ปี เมื่อ 1584 ปีก่อนคริสตกาล พระองค์สวรรคต พระเจ้าเซี่ยวเจี่ย พระราชโอรสขึ้นสืบราชวงศ์
แม่น้ำปาย
แม่น้ำปาย คือแม่น้ำที่ไหลผ่านอำเภอปาย อำเภอปางมะผ้า และอำเภอเมืองแม่ฮ่องสอนในจังหวัดแม่ฮ่องสอน ก่อนที่จะไหลลงไปสู่แม่น้ำสาละวิน ในรัฐกะยา ประเทศพม่า มีต้นสายอยู่ในเทือกเขาถนนธงชัย และเทือกเขาแดนลาว อยู่ในท้องที่ของอำเภอปาย แม่น้ำสายนี้มีความยาวประมาณ 180 กิโลเมตร
รายชื่ออักษรย่อของโรงเรียนในประเทศไทย/ค-ง
รายชื่ออักษรย่อของโรงเรียนในประเทศไทย สำหรับอักษรย่อที่ขึ้นต้นด้วยอักษรตั้งแต่ ค จนถึง ง
เจวีซี
ตั้งแต่ปี 1953 ถึง 2008 บริษัท Matsushita Electric Industrial Co. เป็นผู้ถือหุ้นรายใหญ่ใน JVC ในปี 2551 JVC ได้ควบรวมกิจการกับ Kenwood Corporation เพื่อสร้าง JVCKenwood JVC ขายผลิตภัณฑ์อิเล็กทรอนิกส์ของตนในตลาดบ้านเกิดของญี่ปุ่นภายใต้ชื่อ "Victor" พร้อมโลโก้ His Master's Voice แต่ในอดีตใช้ชื่อ JVC หรือ Nivico ในการส่งออกเนื่องจากความเป็นเจ้าของโลโก้ His Master's Voice และความเป็นเจ้าของที่แตกต่างกัน ชื่อ "Victor" จากผู้สืบทอดของ Victor Talking Machine Company ในปี 2554 แบรนด์ Victor สำหรับอุปกรณ์อิเล็กทรอนิกส์ในญี่ปุ่นถูกแทนที่ด้วยแบรนด์ JVC ระดับโลก อย่างไรก็ตาม JVCKenwood Victor Entertainment ยังคงใช้ชื่อและโลโก้ "Victor" ก่อนหน้านี้ และใช้เป็นแบรนด์ไฮไฟสุดหรูของ JVCKenwood
น้ำมูกไหล
น้ำมูกไหล (Rhinorrhea หรือ Rhinorrhoea) เป็นอาการที่โพรงจมูกเกิดการอุดตันจากเมือกจำนวนหนึ่งและมักจะเกิดได้บ่อย น้ำมูกไหลเป็นอาการทั่วไปที่เกิดจากภูมิแพ้ (เยื่อจมูกอักเสบจากภูมิแพ้) หรืออาจเกิดจากโรคอื่นๆที่เป็นอยู่ อาทิ โรคหวัด หรืออาจมีสาเหตุจากอาการอื่นๆ อาทิ น้ำมูกไหลจากการร้องไห้, ร่างกายปรับอุณหภูมิไม่ทัน, การเสพโคเคน หรือการเลิกใช้สารจำพวกโอปิออยด์เช่นเมทาโดน อาการน้ำมูกไหลไม่จำเป็นต้องได้รับการรักษาเสมอไปเนื่องจากไม่ใช่อาการเจ็บป่วยและสามารถหายได้เอง แต่ก็มีวิธีรักษาให้หายอยู่ในกรณีที่มีการอักเสบหรือติดเชื้อ
เอสพลานาด
เอสพลานาด (esplanade) อาจหมายถึง
อำเภออัสซะวาดียะฮ์
อัสซะวาดียะฮ์ (السوادية) เป็นอำเภอของเขตผู้ว่าการอัลบัยฎออ์ ประเทศเยเมน ใน พ.ศ. 2546 อำเภอนี้มีประชากร 26,763 คน
พลีสพลีสมี
พลีสพลีสมี (Please Please Me) เป็นอัลบั้มเปิดตัวของวงร็อกอังกฤษ เดอะบีตเทิลส์ ค่ายพาร์โลโฟนเร่งที่จะออกอัลบั้มในวันที่ 22 มีนาคม ค.ศ. 1963 ในสหราชอาณาจักรเพื่อประโยชน์เต็มที่ หลังจากประสบความสำเร็จในซิงเกิล "Please Please Me" (อันดับ 1 แถมทุกรายการ แต่อันดับ 2 ในเรเคิดรีเทลเลอร์) และซิงเกิล "Love Me Do" (#17) อัลบั้มมีเพลง 14 เพลง โดย 8 เพลงเขียนโดยเลนนอน/แม็กคาร์ตนีย์
เตอร์กิก
เตอร์กิก อาจจะหมายถึง
เขตฮินวีล
ฮินวีล (Hinwil) เป็นหนึ่งในสิบสองเขตของรัฐซือริช สวิตเซอร์แลนด์ มีเมืองหลักคือฮินวีล
เทศบาล
เขตฮินวีลประกอบด้วย 11 เทศบาล:
แซนดี ชอว์
แซนดี ชอว์ (Sandie Shaw) เกิดเมื่อวันที่ 26 กุมภาพันธ์ ค.ศ. 1947 เป็นนักร้องเพลงป็อปชาวอังกฤษ ที่ถือเป็นนักร้องหญิงชาวอังกฤษที่ประสบความสำเร็จที่สุดในคริสต์ทศวรรษ 1960 ในปี ค.ศ. 1967 เธอเป็นศิลปินสหราชอาณาจักรคนแรกที่ชนะเลิศการแข่งขันยูโรวิชัน จากเพลง "Puppet on a String" เธอได้รับการขนานนามว่า เป็น "เจ้าหญิงเพลงป็อปเท้าเปล่าแห่งคริสต์ทศวรรษ 1960"
อ้างอิง
1947
ฟอร์เอเวอร์ยัง
"ฟอร์เอเวอร์ยัง" (Forever Young) เป็นเพลงของเกิร์ลกรุปเกาหลีใต้ แบล็กพิงก์ และเป็นแทร็กที่สองในอีพีเปิดตัว  สแควร์อัป เพลงเขียนโดยฟิวเจอร์ เบานซ์ และ เท็ดดี พัก ออกจำหน่ายเมื่อวันที่ 15 มิถุนายน ค.ศ. 2018 ผ่านสังกัดวายจีเอนเตอร์เทนเมนต์ เพลงเปิดตัวที่อันดับที่สองบนแกออนชาร์ต มียอดดาวน์โหลดถึง 2.5 ล้านดาวน์โหลด และได้รับการรับรองระดับทองคำขาวจากสมาคมลิขสิทธิ์เพลงเกาหลี (KMCA)
รัฐบรันเดินบวร์ค
รัฐบรันเดินบวร์ค (Brandenburg) เป็นหนึ่งในสิบหกรัฐของประเทศเยอรมนี ตั้งอยู่ทางตะวันออกของประเทศ ด้วยเป็นหนึ่งในรัฐใหม่ที่ก่อตั้งขึ้นใน ค.ศ. 1990 จากการรวมประเทศเยอรมนีตะวันตกและเยอรมนีตะวันออกเข้าด้วยกัน มีประชากร 2.6 ล้านคน มีพื้นที่ 29,056 ตร.กม. เมืองหลวงของรัฐคือพ็อทซ์ดัม รัฐบรันเดินบวร์คอยู่ล้อมรอบแต่แยกออกจากเบอร์ลิน เมืองหลวงของประเทศ
โดยประวัติศาสตร์แล้วบรันเดินบวร์คเคยเป็นอาณาจักรชายแดนชื่อว่ารัฐมาร์เกรฟบรันเดินบวร์ค ซึ่งต่อมาได้ขยายกลายมาเป็นส่วนหลักของประเทศเยอรมนีในปัจจุบัน ชื่อรัฐบรันเดินบวร์คตั้งตามชื่อเมือง Brandenburg an der Havel
การศึกษา
บรันเดินบวร์คมีโรงเรียน 977 โรง (ไม่รวมสถาบันอุดมศึกษา) ในปีการศึกษา 2006/2007 มีนักเรียน 313,000 คน ครู 19,000 คน
การคมนาคม
ปัจจุบัน รัฐบรันเดินบวร์คมีท่าอากาศยานเบอร์ลินบรันเดินบวร์คเป็นท่าอากาศยานหลักร่วมกันกับกรุงเบอร์ลิน จากเดิมที่รองรับโดยสามท่าอากาศยาน ประกอบด้วย ท่าอากาศยานนานาชาติเบอร์ลินเทเกิล, ท่าอากาศยานเบอร์ลินเท็มเพิลโฮฟ และท่าอากาศยานเบอร์ลินเชอเนอเฟ็ลท์
เลิฟอะครอสดิโอเชียน
"เลิฟอะครอสดิโอเชียน" เป็นซิงเกิลที่ 6 ของคุมิ โคดะในรูปแบบแม็กซีซิงเกิล  ออกจำหน่ายเมื่อวันที่ 24 กรกฎาคม พ.ศ. 2545  เปิดตัวสัปดาห์แรกในอันดับที่ 19 ของออริกอนชาร์ต  เป็น  โดยมียอดขายรวม 22,100 แผ่น  เพลง "เลิฟอะครอสดิโอเชียน" เป็นเพลงประกอบโฆษณาเครื่องสำอางของคาเนโบ  ส่วนเพลงหน้าบีบรรจุเพลง "เดอะมีนงออฟพัซ" ฉบับคุมิร้องเดี่ยว  และได้บรรจุเป็นเพลงพิเศษในอัลบั้ม เบสต์~เฟิสต์ติงส์~
อุโมงค์กู๋จี
เวียดกงได้รับชัยชนะอย่างงดงามในปี พ.ศ. 2506 เมื่อสามารถสร้างความสูญเสียอย่างมากต่อทหารเวียดนามใต้ เวียดกงยังมีส่วนร่วมสำคัญต่อปฏิบัติการรุก โดยเข้าโจมตีอำเภอและเมืองต่างๆ ของเวียดนามใต้ เมื่อต้นปี พ.ศ. 2511 ในเวลาต่อมากองทัพประชาชนเวียดนามเหนือ ได้เข้ามามีบทบาทแทนที่เวียดกง จนสิ้นสุดสงครามใน ปีพ.ศ. 2518 เวียดนามรวมตัวกันได้เป็นหนึ่งเดียว เวียดกงจึงลดบทบาทลง โดยหลังสงคราม ทหารเวียดกงที่เหลือได้ถูกรวมเข้ากับกองทัพประชาชนเวียดนาม
ปัจจุบันมีการเปิดสมรภูมิเลือดแห่งนี้ให้เป็นแหล่งท่องเที่ยว โดยมีเจ้าหน้าที่พาเดินไปยังจุดสำคัญและสามารถมุดลงไปถึงชั้นสามของอุโมงค์ เส้นทางคดเคี้ยวและมืดมาก แม้ว่าจะมีการปรับปรุงให้สว่างขึ้น ส่วนบริเวณโดยรอบของอุโมงค์แห่งนี้ ยังคงเหลือซากแห่งสงคราม อาทิ รถถัง เครื่องบิน วัตถุระเบิด และหลุมระเบิดขนาดใหญ่ซึ่งกลายเป็นบ่อเลี้ยงปลาไปแล้ว
แคท เรดิโอ
แคท เรดิโอ เป็นสถานีวิทยุออนไลน์ ที่เน้นเปิดเพลงไทยสากล และเพลงสากลนอกกระแส กระจายเสียงเป็นหลักผ่านทางเว็บไซต์ และผ่านแอปพลิเคชัน Cat Radio ในระบบปฏิบัติการโทรศัพท์มือถือไอโอเอสและแอนดรอยด์ ตลอด 24 ชั่วโมง ดำเนินการโดยบริษัท ทัฟ โรดิเอ (TAF RODI A) จำกัด นำโดย "จ๋อง" พงศ์นรินทร์ อุลิศ ผู้บริหารจากอดีตคลื่นแฟต เรดิโอที่ยุติการกระจายเสียงไปตั้งแต่วันที่ 25 ตุลาคม พ.ศ. 2556 และมี "บูม" บรกรณ์ หลงสวาสดิ์ อดีตโปรแกรมไดเรคเตอร์จากแฟต เรดิโอ เป็นโปรดิวเซอร์คลื่น
แคท เรดิโอ เริ่มกระจายเสียงเป็นครั้งแรกเมื่อวันที่ 1 เมษายน พ.ศ. 2557 และได้จัดกิจกรรมต่าง ๆ ให้กับผู้ฟังอาทิ Cat Expo (เทศกาลดนตรีที่ใหญ่ที่สุดประจำปีของคลื่น สืบทอดมาจากแฟตเฟสติวัล), Cat to the Future (คอนเสิร์ตรวมศิลปินเพลงนอกกระแส ยุค 90s) และ Cat T-Shirt (เทศกาลขายเสื้อยืดที่มีการแสดงดนตรี) เป็นต้น ในบริเวณกรุงเทพมหานครและปริมณฑล รวมทั้งยังจัดกิจกรรมให้กับผู้ฟังในต่างจังหวัดอีกด้วย เช่น งานมัน เนื้อ เหนือ ที่จังหวัดเชียงใหม่ และงานแมวถึงแก่น ที่จังหวัดขอนแก่น เป็นต้น
ประวัติ
แคท เรดิโอ สืบทอดจาก แฟต เรดิโอ ของบริษัท คลิก เรดิโอ (และบริษัทวีอาร์วัน เรดิโอ ในภายหลัง) ที่เคยกระจายเสียงผ่านคลื่นเอฟเอ็ม 104.5 เมกะเฮิรตซ์ ของกองพลทหารปืนใหญ่ต่อสู้อากาศยาน (พล. ป.ต.อ.) ก่อนจะย้ายคลื่นมา FM 98.0 MHz ของกองพลที่ 1 รักษาพระองค์ (พล. 1 รอ.) ก่อนจะยุติการออกอากาศในวันที่ 25 ตุลาคม พ.ศ. 2556 เนื่องจากคลื่นประสบกับภาวะขาดทุนอย่างต่อเนื่อง หลังจากออกอากาศมา 13 ปี
ต่อมา ทีมงานเก่าบางส่วนของแฟต เรดิโอ นำโดย "จ๋อง" พงศ์นรินทร์ อุลิศ ได้จัดตั้งบริษัท แทฟ โรดิเอ จำกัด ในวันที่ 1 เมษายน พ.ศ. 2557 และเปิดรายการวิทยุออนไลน์ที่มีชื่อว่า "แคท เรดิโอ" และกระจายเสียงจากสำนักงานใหม่ที่ทาว์นอินทาว์นซอย 5 และมี "บูม" บรกรณ์ หลงสวาสดิ์ อดีตโปรแกรมไดเรคเตอร์จากแฟต เรดิโอ มาเป็นโปรดิวเซอร์คลื่นใหม่ โดยในช่วงแรกนอกจากการกระจายเสียงผ่านวิทยุออนไลน์ www.thisiscat.com ยังมีการออกอากาศผ่านทางคลื่นวิทยุ FM 94.5 MHz ทุกวันตั้งแต่ 20.00-24.00 น. (ควบคู่กับรายการวิทยุลูกทุ่งอีซี่ ในเครือเดียวกัน ) จนกระทั่งยุติการกระจายเสียงทางวิทยุเมื่อวันที่ 19 กันยายน พ.ศ. 2558 และการกระจายเสียงผ่านวิทยุออนไลน์เพียงอย่างเดียวมาจนถึงปัจจุบัน
ในบทสัมภาษณ์ที่ จ๋อง พงศ์นรินทร์ให้ไว้กับ บทความในมติชนออนไลน์เมื่อวันที่ 5 สิงหาคม พ.ศ. 2557 โดยอาศัยรายได้จากโฆษณาวิทยุ เว็บไซต์ และการจัดกิจกรรม จ๋องยอมรับว่าด้วยความเป็นวิทยุนอกกระแส จึงต้องอาศัยรายได้จากการจัดกิจกรรมเป็นหลัก ซึ่งต่างจากวิทยุกระแสหลักอื่น ๆ ที่อาศัยรายได้จากโฆษณาทางวิทยุเป็นส่วนใหญ่
นอกจากการฟังผ่านเว็บไซต์แล้ว ผู้ใช้โทรศัพท์มือถือในระบบปฏิบัติการไอโอเอสและแอนดรอยด์ ยังสามารถฟังแคท เรดิโอผ่านแอปพลิเคชันโดยดาว์นโหลดแอปพลิเคชันในแอปเปิลแอพสโตร์และกูเกิล เพลย์ตามลำดับ
ประเทศเซอร์เบียในโอลิมปิกฤดูร้อน 2012
ประเทศเซอร์เบีย เข้าร่วมแข่งขันกีฬาโอลิมปิกฤดูร้อนครั้งที่ 30 ค.ศ. 2012 (พ.ศ. 2555) ณ กรุงลอนดอน สหราชอาณาจักร ระหว่างวันที่ 27 กรกฎาคม – 12 สิงหาคม พ.ศ. 2555
โบสถ์ยิวยูบิแลอุม
โบสถ์ยิวยูบิแลอุม (Jubilejní synagoga), โบสถ์ยิวจูบิลี (Jubilee Synagogue) หรือ โบสถ์ยิวเยรูซาเลม (Jerusalem Synagogue; Jeruzalémská synagoga) เป็นโบสถ์ยิวบนถนนเยรูซาเลม กรุงปราก ประเทศเช็กเกีย สร้างขึ้นในปี 1906 ผลงานออกแบบโดยสถาปนิก Wilhelm Stiassny และตั้งชื่อตามวโรกาสรัชดาภิเษก 25 ปี (silver Jubilee) ของจักรพรรดิฟรันทซ์ โยเซ็ฟที่ 1 แห่งออสเตรีย
โบสถ์ออกแบบด้วยสถาปัตยกรรมแบบมัวร์ฟื้นฟู ประกอบอาร์ตนูโว ในยุคการปกครองโดยนาซีเยอรมนี โบสถ์ถูกใช้เป็นโกดังเพื่อเก็บทรัพย์สินของชาวยิวที่ถูกยึด และหลังจากสิ้นสุดสงครามก็ไม่ได้เปิดให้บุคคลภายนอกเข้าชมอีกจนกระทั่ง 1 เมษายน 2008 ซึ่งเปิดให้นักท่องเที่ยวและสาธารณะเข้าชมอย่างเป็นทางการ
สวนสัตว์กายอานา
สวนสัตว์กายอานา ตั้งอยู่ที่กรุงจอร์จทาวน์ อันเป็นเมืองหลวงของประเทศกายอานา สวนสัตว์แห่งนี้ได้เปิดอย่างเป็นทางการเมื่อปี ค.ศ. 1952 มีการจัดแสดงสัตว์ที่มีชื่อเสียงคือ นกอินทรีฮาร์ปี และมานาที ในปี ค.ศ. 2005 สวนสัตว์ดังกล่าวมีพนักงาน 25 คน
สวนสัตว์กายอานา เป็นสวนสัตว์พี่น้องกับสวนสัตว์กัลการี ของประเทศแคนาดา
ไซโฮจิ
ไซโฮจิ เป็นวัดนิกายเซนของสำนักรินไซ ตั้งอยู่ในเขตนิชิเกียว นครเกียวโต วัดแห่งนี้มีสวนมอสที่มีชื่อเสียง ทำให้มีฉายาว่า วัดมอส  วัดแห่งนี้สร้างขึ้นในยุคนาระเพื่อเป็นพุทธบูชาต่อพระอมิตาภพุทธะ ไซโฮจิถูกเพลิงไหม้วอดในสงครามโอนินระหว่างปี พ.ศ. 2010-2020 และเสียหายจากน้ำท่วมในยุคเอโดะ แต่ก็ได้รับการบูรณะในภายหลัง การเข้าเยี่ยมชมวัดแห่งนี้ทั้งชาวญี่ปุ่นและต่างชาติจำเป็นต้องมีจดหมายอนุญาตจากทางวัดซึ่งต้องขอล่วงหน้าและมีค่าบริจาคเข้าวัด 3,000 เยน
บูร์จอัลบาบัส
บูร์จอัลบาบัส (Burj Al Babas) เป็นโครงการพัฒนาที่อยู่อาศัยใกล้กับเมืองมูดูร์นู ประเทศตุรกี บ้านในโครงการได้รับการออกแบบเป็นคฤหาสน์ขนาดเล็ก
การก่อสร้างเริ่มขึ้นใน พ.ศ. 2557 การพัฒนาประสบความสำเร็จในช่วงแรก แต่สุดท้ายยอดขายไม่ถึงเป้าหมาย ทำให้บริษัทของผู้พัฒนาล้มละลาย ราคาน้ำมันตกต่ำและความไร้เสถียรภาพในตุรกีถูกอ้างถึงว่าเป็นสาเหตุที่ทำให้ยอดขายไม่ดี ณ เดือนมกราคม พ.ศ. 2562 บ้านจำนวน 587 หลัง จากที่วางแผนไว้จำนวน 732 หลัง เริ่มสร้างแต่ยังไม่แล้วเสร็จ
ในวัฒนธรรมร่วมสมัย
บูร์จอัลบาบัสเป็นสถานที่ถ่ายทำมิวสิกวิดีโอของเพลง "ลูสคอนโทรล" โดยเมดูซา, เบ็กกี ฮิลล์ และกูดบอยส์ใน พ.ศ. 2562
บรุกลิน เชส
บรุกลิน เชส (Brooklyn Chase; เกิดวันที่ 14 มีนาคม ค.ศ. 1985 ณ แซนดีเอโก รัฐแคลิฟอร์เนีย) เป็นนักแสดงภาพยนตร์ลามกชาวอเมริกัน ซึ่งมีผลงาน อาทิ เลอิงไพพ์วิธเดอะโบรส์ (Laying Pipe with the Bros) เมื่อ ค.ศ. 2013 ที่เหล่านักแสดงชายกับเธอแต่งกายคล้ายตัวละครนินเท็นโด อย่างมาริโอ, ลุยจิ และเจ้าหญิงพีช
ประวัติ
เชสเกิดที่แซนดีเอโก เซาเทิร์นแคลิฟอร์เนีย เมื่ออายุได้สิบแปดปี เธอแต่งงานกับแฟนหนุ่มไฮสกูล ก่อนที่เธอจะเริ่มทำงานในอุตสาหกรรมสื่อลามก เธอเคยทำงานเป็นผู้จัดการมาก่อน ครั้นใน ค.ศ. 2012 เมื่ออายุ 26 ปี เธอได้เริ่มผลงานแรก และได้รับการบันทึกภาพยนตร์ไปแล้วกว่า 510 เรื่องจนถึงปัจจุบัน ให้แก่สตูดิโอ เช่น วิกเก็ดพิกเชอส์, ฮัสต์เลอร์, นอทีอเมริกา, แบรซเซอส์, เกิลเฟรนส์ฟิล์มส์, นิวเซนเซชันส์, อีวิลเอนเจิล หรือจูลส์ จอร์แดน วิดีโอ และอื่น ๆ
ผลงานบางส่วนของเธอ ได้แก่ บิ๊กเวตทิตส์เธอร์ทีน (Big Wet Tits 13), สแต็กด์ (Stacked), ไอเลิฟมายบิ๊กทิตส์โฟร์ (I Love My Sister's Big Tits 4) และบอนดิจออร์แกสซึมส์ (Bondage Orgasms)
เชสยังทำงานร่วมกับสตูดิโอที่ไม่ค่อยมีใครรู้จัก เช่น เพียวเพลย์มีเดีย, เธิร์ดมีเดียฟิล์ม และดิจิทัลซิน รวมถึงเธอได้ปรากฏตัวในวิดีโอต่าง ๆ ในเว็บแบงโบรส์, นอทีอเมริกา และแบรซเซอส์
รายชื่ออักษรย่อของโรงเรียนในประเทศไทย/จ-ฉ
รายชื่ออักษรย่อของโรงเรียนในประเทศไทย สำหรับอักษรย่อที่ขึ้นต้นด้วย จ และ ฉ
จอห์นแอนด์เจห์น
จอห์นแอนด์เจห์น (John & Jehn) คือวงดนตรีดูโอ อินดี้ร๊อค แนว โล-ไฟ (Lo-fi) สัญชาติฝรั่งเศส ซึ่งประกอบด้วย John คือหนึ่งหนุ่ม Nicolas Congé และ Jehn คือหนึ่งสาว Camille Berthomier
สโมสรฟุตบอลซังตุส
สโมสรฟุตบอลซังตุส (Santos Futebol Clube) เป็นสโมสรฟุตบอลอาชีพในประเทศบราซิล ก่อตั้งเมื่อวันที่ 14 เมษายน ค.ศ. 1912 มีที่ตั้งอยู่ในซังตูส ปัจจุบันกำลังลงเล่นอยู่ในกังเปโอนาตูบราซีเลย์รูแซรียีอา
โจอิจิโร ทัตสึโยชิ
โจอิจิโร ทัตสึโยชิ อดีตนักมวยสากลชื่อดังชาวญี่ปุ่น แชมป์โลก WBC รุ่นแบนตัมเวท 2 สมัย
ประวัติ
เกิดเมื่อวันที่ 17 พฤษภาคม พ.ศ. 2513 ที่เมืองคูราชิกิ จังหวัดโอกายามะ แต่ต่อมาได้อพยพมาอาศัยและเติบโตที่โอซากะ จังหวัดโอซากะ โดยชื่อ โจอิจิโร นั้นมาจากชื่อ ยาบูกิ โจ ตัวละครเอกในหนังสือการ์ตูนเรื่อง Tomorrow's Joe (โจ สิงห์สังเวียน) โดยพ่อเป็นผู้ให้ตั้งเอง โดยหวังจะให้ลูกชายตนเองเป็นแชมป์โลกเหมือนในการ์ตูน
ทัตสึโยชิเคยเป็นนักมวยญี่ปุ่นที่ชกน้อยครั้งสุดแล้วเป็นแชมป์โลก (ปัจจุบันสถิตินี้ได้ถูกทำลายลงโดย​ โคเซ ทานากะ ด้วยการชกในเวลา 5 ครั้ง​ในปี พ.ศ. 2558) เมื่อการชกครั้งที่ 8 ก็ได้ขึ้นชิงแชมป์โลก WBC รุ่นแบนตัมเวท กับ เกร็ก ริชาร์ดสัน นักมวยชาวอเมริกัน และเป็นฝ่ายเอาชนะอาร์ทีดี​ไปได้ในยกที่ 10 แต่หลังจากนั้น โจอิจิโร ทัตสึโยชิ ก็มีปัญหาทางสุขภาพ เนื่องจากจอตาเสีย ต้องหยุดพักเพื่อรักษาตัวนานถึง 1 ปี และต่อมาก็ป้องกันตำแหน่งกับบิกตอร์ ราบานาเลส นักมวยชาวเม็กซิกัน ซึ่งเป็นแชมป์เฉพาะกาลในรุ่นนี้ และเป็นฝ่ายแพ้ทีเคโอ​ราบานาเลสไปอย่างบอบช้ำ
ต่อมาแก้มือชิงแชมป์เฉพาะกาล WBC รุ่นแบนตัมเวทที่ว่าง กับบิกตอร์ นาบานาเรส อีก ก่อนชนะคะแนนไปแบบไม่เป็นเอกฉันท์ แต่ทางสมาคมมวยอาชีพญี่ปุ่น (JBC) ไม่รับรองผลการชก เพราะอาการบาดเจ็บที่จอตา ทัตสึโยชิต้องเดินทางไปชกนอกรอบที่อเมริกา ในปี พ.ศ. 2537 ก่อนจะเดินเรื่องกลับมาชกที่ญี่ปุ่นได้ เพื่อมาชิงแชมป์โลกจริงกับนักมวยเจ้าของแชมป์​ชาวญี่ปุ่น​ด้วยกัน คือ "ยาซูเอะ ยากูชิจิ"  แม้มือซ้ายของทัตสึโยชิหักตั้งแต่ยก 1 แต่ก็กัดฟันสู้พลางถอยพลาง จนครบ 12 ยก เป็นฝ่ายแพ้คะแนนไปอย่างไม่เอกฉันท์   ก่อนที่จะเลื่อนรุ่นไปชกในรุ่นซูเปอร์แบนตัมเวทจนติดอันดับรองแชมป์โลก WBC อันดับ 1 รุ่นเดียวกัน ต่อมาทัตสึ​โยชิ​ได้ขึ้นชิงแชมป์โลกกับดานิเอล ซาราโกซา นักมวยเจ้าของตำแหน่งแชมป์โลก WBC รุ่นซูเปอร์​แบนตัมเวท​ชาวเม็กซิกันผู้มากประสบการณ์ ในต้นปี พ.ศ. 2539 แม้จะได้เปรียบซาราโกซาในช่วงต้น แต่เมื่อซาราโกซาตั้งตัวได้ติด ก็ได้ชกจนทัตสึโยชิเป็นแผลแตกที่เปลือกตาและตาแทบปิด กรรมการยุติการชกยกที่ 11 ต่อมาแม้จะขอแก้มือกับ ดานิเอล ซาราโกซา อีกแต่ก็แพ้คะแนนเอกฉันท์ ในต้นปี พ.ศ. 2540
จนกระทั่งปลายปีเดียวกันได้ตัดสินใจชิงแชมป์โลกอีกครั้ง โดยการชกครั้งนี้เป็นการตัดสินชะตาชีวิตบนสังเวียนผ้าใบของทัตสึโยชิ หากแพ้ก็จะแขวนนวมทันที โดยลดรุ่นมาชิงในรุ่นเดิม คือ แบนตั้มเวท กับ ศิริมงคล สิงห์มนัสศักดิ์ แชมป์โลกชาวไทย โดยใช้ชื่อศึกครั้งนี้ว่า "Final Judgement" ซึ่งการชกครั้งนี้ศิริมงคลต้องประสบปัญหาการลดน้ำหนักตัวเป็นอย่างมาก ถึงวันชกสภาพร่างกายซูบซีด แก้มตอบ ตากลวงลึกโบ๋ แต่ศิริมงคลก็ยังอดทนกัดฟันแลกหมัดกับทัตสึโยชิและเกือบน็อกทัตสึโยชิได้หลายครั้ง แต่ทัตสึโยชิซึ่งสภาพร่างกายดีกว่าเป็นฝ่ายชกหมัดซ้ายตรงเข้าลิ้นปี่ศิริมงคลทรุดลงให้กรรมการนับในยกที่ 7 ก่อนจะรัวหมัดใส่ศิริมงคลจนต้องยุติการชกในยกเดียว​กัน ทัต​สึ​โยชิ​เป็นฝ่ายชนะทีเคโอได้แชมป์โลก WBC รุ่นแบนตัมเวท อีกครั้งเป็นสมัยที่ 2
ต่อจากนั้นในเดือนสิงหาคม พ.ศ. 2542 ได้ชกแก้มืออีกครั้งกับ วีระพล นครหลวงโปรโมชั่น โดยใช้ชื่อศึกครั้งนี้ว่า "Final Chapter" เพราะพ่อของทัตสึโยชิเพิ่งจะเสียชีวิตไปก่อนการชกไม่นาน โดยทัตสึโยชิประกาศสู้ตาย ยอมตายไม่ยอมแพ้ และไม่ว่าชนะหรือแพ้จะเป็นไฟท์สุดท้ายของตน เป็นที่น่าสังเกตว่า ในการชกครั้งนี้ทัตสึโยชิสวมกางเกงและรองเท้าสีน้ำเงิน ผิดแผกไปจากการชกครั้งก่อน ๆ ที่จะสวมกางเกงและรองเท้าสีขาวล้วนมาโดยตลอด ผลการแข่งขันทัตสึโยชิเป็นฝ่ายแพ้ทีเคโอในยกที่ 7
หลังจากแพ้วีระพลและแขวนนวมไปพักใหญ่ โจอิจิโร ทัตสึโยชิ ก็เรียก แสน ส.เพลินจิต มาชกอุ่นเครื่อง แล้วต่อยหมัดชุดอัดแสนอยู่ข้างเดียว โดยที่หมัดของแสนทำอะไรทัตสึโยชิไม่ได้เลย โดนชกอยู่ข้างเดียวจนยก 6 กรรมการก็จับแสนแพ้ทีเคโอไป ต่อมา ทัตสึโยชิในวัย 38 ปี ซึ่งไม่ได้รับอนุญาตให้ขึ้นชกในญี่ปุ่น ได้มาขึ้นชกมวยสากลที่เวทีราชดำเนิน ชนะน็อก พลังชัย ชูวัฒนะ ยก 2 และต่อมาในวันที่  7 มีนาคม พ.ศ. 2552 ทัตสึโยชิได้เดินทางมาชกที่เมืองไทยอีกครั้ง ณ เวทีมวยราชดำเนิน โดยพบกับ ซาไก จ๊อกกี้ยิม ซึ่งปรากฏว่าไฟท์นี้เกิดการพลิกความคาดหมาย เนื่องจากทัตสึโยชิ ถูกหมัดชุดและหมัดเหวี่ยงของซาไกแพ้ทีเคโอ (กรรมการยุติการชก) อย่างสิ้นสภาพไปในยกที่ 7
โจอิจิโร ทัตสึโยชิ เป็นนักมวยที่มีมาดกวน โดยมักจะทำทีท่าว่าไม่ยี่หระกับคู่ต่อสู้ นั่นเป็นเพราะตัวเขาเป็นนักมวยที่ได้รับความนิยมจากทั้งผู้เป็นแฟนมวยและไม่ใช่แฟนมวยชาวญี่ปุ่นเป็นจำนวนมาก เรียกได้ว่าเป็นซุปเปอร์สตาร์นักกีฬาชาวญี่ปุ่นก็ว่าได้ ไม่ใช่เพราะฝีมือ แต่เป็นเพราะชีวิตที่ต้องดิ้นรนต่อสู้มาตลอด เหมือนตัวละครในการ์ตูน โดยมีพ่อเป็นกำลังใจอยู่เคียงข้าง  แม้จะประสบปัญหาเรื่องสายตามาโดยตลอดก็ตาม แต่ก็ไม่ละทิ้งความหวัง พยายามกลับมาเป็นแชมป์โลกให้ได้หลายครั้ง
เพลงที่เปิดประกอบในช่วงเวลาเดินขึ้นเวทีประจำตัวของทัตสึโยชิ คือ "Main Theme" เป็นเพลงประกอบภาพยนตร์ไอ้หนุ่มซินตึ๊ง เกมมังกร หรือ Game Of Death พ.ศ. 2521 โดยจอห์น แบร์รี
ภาพลวงตาผนังร้านกาแฟ
ภาพลวงตาผนังร้านกาแฟ (Café wall illusion) เป็นภาพลวงตาชนิดหนึ่ง คิดค้นโดย ริชาร์ด เกรกอรี เป็นภาพของตารางสี่เหลี่ยมจัตุรัสที่เส้นของในแนวนอนทุกเส้นขนานกัน แต่จากสีในภาพ ทำให้ดูเหมือนเส้นตรงแต่ละเส้นเอนไปมา แต่พอเขยิบเส้นนิดเดียวก็ตรง
เจ้าชายคาลอส ฮิวโก้ ดยุกแห่งปาร์มา
เจ้าชายคาลอส ฮิวโก้ ดยุกแห่งปาร์มา เจ้าชายจากราชวงศ์เยอรมัน และทรงเป็นพระสวามีใน เจ้าหญิงไอรีนแห่งเนเธอร์แลนด์ พระราชธิดาพระองค์ที่ 2 ในสมเด็จพระราชินีนาถยูเลียนาแห่งเนเธอร์แลนด์กับเจ้าชายแบร์นฮาร์ดแห่งลิพเพอ-บีสเตอร์เฟลด์ พระองค์และพระชายามีพระบุตรร่วมกัน 4 พระองค์
เขตฮอร์เกิน
ฮอร์เกิน (Horgen) เป็นหนึ่งในสิบสองเขตของรัฐซือริช สวิตเซอร์แลนด์ มีเมืองหลักคือฮอร์เกิน
เทศบาล
เขตฮอร์เกินประกอบด้วย 9 เทศบาล:
ดราก้อน ลี (นักมวยปล้ำ)
ดราก้อน ลี (Dragon Lee; เกิด 15 พฤษภาคม ค.ศ. 1995) เป็นนักมวยปล้ำอาชีพชาวเม็กซิกัน ลูชาดอร์ เอนมาสคาราโด หรือนักมวยปล้ำอาชีพที่สวมหน้ากากซึ่งเซ็นสัญญากับ WWE ชื่อจริงของเขาไม่ได้ถูกเปิดเผยต่อสาธารณชน เช่นเดียวกับกรณีของนักมวยปล้ำสวมหน้ากากในเม็กซิโก ซึ่งชีวิตส่วนตัวของพวกเขาจะถูกเก็บเป็นความลับจากแฟนมวยปล้ำ
เขาเป็นนักมวยปล้ำรุ่นที่สอง เป็นที่รู้จักกันเป็นอย่างดีจากผลงานของเขาในการส่งเสริมมวยปล้ำอาชีพชาวเม็กซิกัน Consejo Mundial de Lucha Libre (CMLL) ซึ่งเขาใช้ตัวละครมวยปล้ำ tecnico ("คนดี") Lee ยังเป็นที่รู้จักจากผลงานของเขาใน Ring of Honor (ROH) ซึ่งเขาเป็นแชมป์ ROH World Television และ ROH World Tag Team Champion ร่วมกับ Kenny King เพื่อนร่วมทีม La Faccion Ingobernable และผลงานของเขาใน New Japan Pro-Wrestling (NJPW) ภายใต้ชื่อ Ryu Lee (リュウ・リー　Ryū Rī) ซึ่งเขาเป็นอดีตแชมป์ IWGP รุ่นจูเนียร์เฮฟวี่เวต
Dragon Lee เป็นลูกชายของนักมวยปล้ำอาชีพ Arturo Muñoz หรือที่รู้จักกันในชื่อ La Bestia del Ring ซึ่งความสัมพันธ์ในครอบครัวเป็นที่รับรู้กันทั่วไป เขาเป็นคนที่สองที่ใช้บุคลิกและหน้ากากของแหวน Dragon Lee โดย Dragon Lee คนแรกคือ Carlos พี่ชายของเขา ซึ่งตอนนี้ต่อสู้ภายใต้ชื่อแหวนว่า Dralístico ดราก้อนลีมีน้องชายอีกคนชื่อวิลเลียมซึ่งทำงานภายใต้ชื่อวงรัช Dragon Lee ได้รับการโหวตให้เป็น Rookie of the Year ประจำปี 2014 จากผู้อ่านจดหมายข่าว Wrestling Observer ในเดือนเมษายน พ.ศ. 2558 ดราก้อน ลี คว้าแชมป์มวยปล้ำอาชีพรายการแรก CMLL World Weight Championship Lee ยังเป็นนักมวยปล้ำคนที่สี่ที่คว้าแชมป์ใน ROH, CMLL และ NJPW ต่อจาก Rocky Romero, Matt Taven และ Tama Tonga
ชีวิตส่วนตัว
ชายที่รู้จักกันในชื่อ Dragon Lee เกิดเมื่อวันที่ 15 พฤษภาคม 1995 ที่เมือง Tala ในรัฐฮาลิสโกของเม็กซิโก เป็นบุตรชายของนักมวยปล้ำอาชีพ Arturo Muñoz ซึ่งเคยทำงานเป็น Toro Blanco, Poder Boriqua, Poder Mexico และ Comandante Pierroth ในช่วงหลายปีที่ผ่านมา พี่ชายสองคนของ Dragon Lee เติบโตขึ้นมาจนเป็นนักมวยปล้ำอาชีพเช่นกัน โดยพี่ชายคนโตอย่าง William ได้เปิดตัวมวยปล้ำครั้งแรกในปี 2008 และต่อมาก็กลายเป็นที่รู้จักในชื่อ "Rush" คาร์ลอสน้องชายอีกคนของดราก้อนลีกลายเป็นนักมวยปล้ำอาชีพในปี 2011 โดยใช้ตัวละครดราก้อนลี (สวมหน้ากาก) ในตอนแรก ในปี 2012 Dragon Lee คนเดิมได้รับโอกาสให้ครอบครองตัวละคร Místico หลังจากนักมวยปล้ำดั้งเดิมภายใต้หน้ากาก Místico ออกจากเม็กซิโก เป็นที่รู้กันทั่วไปว่า Dragon Lee ได้ครอบครองตัวละคร Místico โดยทิ้งหน้ากากและตัวละครของ Dragon Lee ไว้เบื้องหลัง ลุงของ Dragon Lee เป็นนักมวยปล้ำอาชีพที่รู้จักกันในชื่อ Franco Columbo, Pit Bull I และ Pit Bull II และทุกคนมีส่วนร่วมในการฝึกฝน Dragon Lee ก่อนที่เขาจะเปิดตัวมวยปล้ำอาชีพ ตอนอายุ 14 ปี พ่อของเขาพาเขาไปเม็กซิโกซิตี้เพื่อเริ่มฝึกมวยปล้ำสมัครเล่น เขาจะมีส่วนร่วมในการชกมวยด้วย แต่ตามที่ Dragon Lee เล่าในการสัมภาษณ์ปี 2015 ระหว่างการแข่งขันครั้งแรก เขาแสดงท่า Suplex (ท่ามวยปล้ำ) ใส่คู่ต่อสู้และถูกตัดสิทธิ์ เมื่อถึงจุดนั้นเขาก็ตระหนักว่าอนาคตของเขาอยู่ที่ Lucha Libre
ในเดือนธันวาคม 2019 Dragon Lee แต่งงานกับ Lupita Orozco คู่หมั้นของเขา พิธีแต่งงานโดย Fray Tormenta
เสือชีตาห์
เสือชีตาห์ (cheetah) เป็นเสือเล็กชนิดหนึ่ง มันไม่ใช่เสือเนื่องจากไม่สามารถส่งเสียงคำรามได้ แต่จากรูปร่างภายนอก ทำให้นิยมเรียกกันว่า เสือชีตาห์ เสือชีตาห์มีที่อยู่อาศัยในทุ่งหญ้าสะวันนา เป็นสัตว์ที่วิ่งได้เร็วมากวิ่งได้เร็วประมาณ 110–120 กิโลเมตรต่อชั่วโมง จัดเป็นสัตว์บกที่วิ่งเร็วที่สุดในโลก  เป็นผลมาจากความสามารถในการโค้งงอของกระดูกสันหลังในการเคลื่อนที่และเมื่อพุ่งตัวกระดูกสันหลังจะเหยียดออก ปัจจุบันเสือชีตาห์ลดจำนวนลงในทวีปเอเชียเหลืออยู่แค่ในอิหร่านไม่เกิน 20 ตัว ส่วนในแอฟริกาประมาณการว่าเหลืออยู่ราว 4,000 ตัวเท่านั้น
เสือชีตาห์มีชื่อวิทยาศาสตร์ว่า Acinonyx jubatus และจัดเป็นสิ่งมีชีวิตสายพันธุ์เดียวเท่านั้นที่อยู่ในสกุล Acinonyx ที่ยังสืบเผ่าพันธุ์จนถึงปัจจุบัน เนื่องจากเสือชีตาห์ชนิดอื่น ๆ นั้นได้สูญพันธุ์ไปหมดในยุคน้ำแข็งสุดท้าย จึงทำให้สายพันธุ์กรรมของเสือชีตาห์ทั้งหมดในปัจจุบันใกล้ชิดกันมาก
ศัพทมูลวิทยา
คำว่า "ชีตาห์" แผลงมาจากคำภาษาฮินดีว่า จีตา (चीता) ซึ่งแผลงมาจากคำภาษาสันสกฤตว่า จิตรกายะ อีกทอดหนึ่ง (จิตฺรกาย चित्रकाय มาจากคำว่า จิตฺร चित्र แปลว่า "สดใส", "เด่นชัด" หรือ "เป็นรอยด่าง" สมาสกับคำว่า กาย काय แปลว่า "ร่างกาย" รวมแล้วจึงแปลว่า "ร่างที่มีจุดด่าง") ขณะที่ในภาษาสวาฮีลีเรียกเสือชีตาห์ว่า "ดูมา" (Duma)
ในขณะที่ชื่อวิทยาศาสตร์ Acinonyx มีความหมายว่า "ไม่สามารถขยับเล็บ" ในภาษากรีก และคำว่า jubatus หมายถึง "หงอน" หรือ "เครา" ในภาษาละติน อันหมายถึงขนที่ฟูของลูกเสือ
เจ้าความเร็ว
เสือชีตาห์เป็นที่รู้จักกันดีในฐานะเป็นสัตว์บกที่วิ่งเร็วที่สุดในโลก สถิติความเร็วสูงสุดที่เคยวัดได้คือ 112 กิโลเมตรต่อชั่วโมง แต่เจ้าของสถิตินี้เป็นเสือในแหล่งเพาะเลี้ยง ส่วนความเร็วสูงสุดของเสือชีตาห์ในธรรมชาติเป็นเท่าไหร่ยังไม่ทราบแน่ชัดเพราะวัดได้ยาก ในท้องทุ่งของแอฟริกามีสัตว์อีกชนิดเดียวที่ฝีเท้าใกล้เคียงกันคือแอนติโลป ซึ่งเป็นสัตว์เหยื่อหลักของชีตาห์ มีความเร็ว 80-97 กิโลเมตรต่อชั่วโมง แม้ความเร็วยังเป็นรองชีตาห์แต่แอนติโลปสามารถรักษาความเร็วนี้ได้เป็นเวลานาน ส่วนเสือชีตาห์ทำความเร็วที่ระดับสูงสุดได้เป็นเวลาสั้น ๆ เท่านั้น น้อยครั้งมากที่จะวิ่งเป็นระยะทางเกิน 200-300 เมตร เพราะร่างกายของเสือชีตาห์จะร้อนขึ้นเร็วมากขณะวิ่งด้วยความเร็วสูง และการระบายความร้อนก็ไม่ดีเท่าพวกกาเซลล์หรือแพะ จากการทดลองครั้งหนึ่งพบว่าเสือชีตาห์หยุดวิ่งเมื่อความร้อนร่างกายขึ้นสูงถึง 40.5 องศาเซลเซียส ด้วยเหตุนี้เสือชีตาห์จึงเป็นเพียงนักวิ่งระยะสั้นเท่านั้น
ชีตาห์ราชา
เสือชีตาห์บางตัวมีลักษณะแปลกกว่าชีตาห์ตัวอื่น ลายตามลำตัวแทนที่จะเป็นจุดกลม แต่จุดกลับร้อยเชื่อมต่อกันเป็นเส้นสั้น ๆ เส้นบริเวณสันหลังพาดยาวขนานกันตลอดแนวสันหลัง และมีขนบริเวณท้ายทอยยาวกว่า เสือชีตาห์ที่มีลักษณะพิเศษนี้เรียกว่า เสือชีตาห์ราชา (king cheetah) พบครั้งแรกในปี 2470 ตอนแรกนักวิทยาศาสตร์เข้าใจว่าเป็นเสือชนิดใหม่ หรือบ้างก็เข้าใจว่าเป็นลูกผสมระหว่างเสือชีตาห์กับเสือดาว ปัจจุบันทราบแล้วว่าเสือชีตาห์ราชาเป็นชนิดเดียวกับเสือชีตาห์ลายจุดธรรมดา ดังนั้นเสือชีตาห์ธรรมดาอาจออกลูกเป็นเสือชีตาห์ราชาปะปนกับเสือชีตาห์ธรรมดาก็ได้ ความผิดปรกตินี้เป็นผลจากยีนด้อยยีนหนึ่ง หากพ่อและแม่มียีนนี้ทั้งคู่ ลูกที่ออกมาราวหนึ่งในสี่จะเป็นเสือชีตาห์ราชา
ในอดีตเสือชีตาห์ราชาเคยพบเฉพาะในตอนกลางของซิมบับเวเท่านั้น แต่เมื่อไม่นานมานี้มีการยึดจับหนังเสือชีตาห์ราชาได้ที่บูรกินาฟาโซ แอฟริกาตะวันตก นี่อาจหมายความว่ามีเสือชีตาห์ราชาในประเทศใกล้เคียงด้วย
ในปี 2536 มีการพบเสือชีตาห์ในอียิปต์ที่มีลักษณะต่างจากเสือชีตาห์ที่อยู่ทางใต้ของทวีป มีขนาดเล็กกว่า หนากว่า มีหูใหญ่กว่าปรกติ กระบอกปากเป็นรูปสี่เหลี่ยม สีขนตามลำตัวจางกว่า จุดดำจางกว่า
ลักษณะทั่วไป
เป็นเสือรูปร่างเพรียว ขนาดเล็กกว่าเสือดาวเล็กน้อย  ขาขาว  ขนหยาบ   สีเหลืองอ่อน จนถึงสีเหลืองอมน้ำตาล  ตามลำตัวมีลายจุดเป็นสีดำ  ปลายหางหนึ่งในสามมีวงแหวนสีดำ     ปลายสุดสีขาว  มีเส้นสีดำจากใต้หัวตามาที่มุมปากทั้งสองข้าง  หูเล็กกลม  ขนท้ายทอยยาวและตั้งขึ้นเป็นแผง  คอสั้น  สายพันธุ์ที่มาจากโรเซียมีดวงตามตัวติดกันเป็นแถบสีดำยาวเรียก  "King  cheetah"  หรือ "ชีตาห์ราชา" คาดว่าเป็นการผ่าเหล่าของพันธุ์แท้ หรืออาจจะเกิดจากการผสมเทียมของชาวแอฟริกันในยุคโบราณ ที่มีการเลี้ยงเสือชีตาห์ไว้สำหรับล่าสัตว์
เสือชีต้าหดซ่อนเล็บไว้ในอุ้งเล็บไม่ได้ นอกจากตอนอายุน้อยไม่เกิน  15  สัปดาห์  เนื่องจากช่วงนี้     หนังหุ้มเจริญตัวดีมาก  หลังจากนั้น      หนังหุ้มจะหดหายไป  เป็นเสือวิ่งเร็วที่สุดในช่วงสั้น  อุ้งเท้าเล็บแคบกว่าเสือชนิดอื่น
ถิ่นกำเนิด
เสือชีตาห์พบในทวีปแอฟริกาตั้งแต่ตอนใต้ของทะเลทรายสะฮารา บริเวณทุ่งหญ้าในตะวันออก และตอนใต้ของแอฟริกา นอกจากนี้ยังพบในอินเดีย บางส่วนของอิหร่านและอัฟกานิสถาน
ถิ่นอาศัยและการล่าเหยื่อ
อาศัยอยู่ตามลำพัง ตัวผู้ที่เป็นพี่น้องกันจะรวมกลุ่มกันอยู่ และมีอาณาเขตร่วมกัน เสือชีตาห์เป็นสัตว์ที่วิ่งได้เร็วที่สุดในโลก สามารถทำความเร็วได้ถึง 80 ไมล์ต่อชั่วโมง แต่มันจะวิ่งได้เพียงระยะสั้นเท่านั้น อาหารของมัน ได้แก่ กวางขนาดเล็ก เสือชีตาห์สามารถฝึกให้เชื่องได้ง่าย ในสมัยโบราณมักถูกนำมาฝึกให้ล่าสัตว์ ชอบอาศัยอยู่ในทุ่งหญ้าแห้งแล้ง ปีนต้นไม้ไม่เก่ง  แต่กระโดดได้สูงถึง  4.5  เมตร ใช้การถ่ายปัสสาวะเป็นเครื่องกำหนดอาณาเขตของมัน  ชอบล่าเหยื่อเป็นกลุ่มเล็ก ๆ โดยซ่อนตัวบนที่สูงกว่าเหยื่อ  เมื่อพบเหยื่อจะหมอบคลานเข้าไปหาและจะอยู่ใต้ลม  พอเข้าใกล้เหยื่อ        จะใช้เท้าหน้าตะบบให้เหยื่อล้มลงแล้วกัดที่คอ  ชอบกินเลือดสด  ๆ  และเครื่องใน  มีตับ  ไต  หัวใจ   และจมูก ลิ้น  ตา  เนื้อที่หัวซี่โครงและขา  นอกนั้นไม่ค่อยกิน มันไม่ลากซากไปกินและไม่หวนกลับมากินซากเดิมอีก  ซากเน่าปกติไม่กิน  นอกจากหิวจัดจริง ๆ  เสือชีตาห์แม้จะปราดเปรียวบนพื้นดิน แต่ก็สามารถปีนต้นไม้ได้และเก่ง โดยสามารถไต่ไปมาตามต้นไม้อย่างคล่องแคล่วด้วย ในเวลากลางคืนมีระบบสายตาที่มองเห็นได้เป็นอย่างดี